आवारा पशुओं की संभाल को 55.56 लाख से बन रहा कैटल पाउंड : डीसी
भास्कर संवाददाता | होशियारपुर
साल2016 में जिले में करोड़ों का विकास होगा और जिला वासियों को अधिक सहुलियतें मिलेंगी। इस संबंधी जानकारी देते हुए डिप्टी कमिश्नर आनंदिता मित्रा ने बताया कि 2015 के अंत तक और साल 2016 के शुरु में अलग अलग प्रोजेकट पूरे होने जा रहे हैं। जिसमें 55.56 लाख रुपए से बनने वाला आधुनिक कैटल पौंड भी शामिल है।
जिले में 146 सेवा केंद्रों में से 145 सेवा केंद्र बनाए जा रहे हैं और इन सेवा केंद्रों को अंतिम टच दिया जा रहा है। जिला प्रबंधकी कांप्लेक्स में एक सेवा केंद्र पहले ही जनता को अपनी सेवाएं मुहैय्या करवा रहा है। लोगों को उनके गांवों में ही सेवा मुहैय्या करवाने के लिए जिले में खोले गए इन 146 सेवा केंद्रों पर करीब 28 करोड़ रुपये खर्च किए जा रहे हैं।
डीसी ने बताया कि जिले में 6 करोड़ रुपए की लागत से 7 वर्क स्टेशन चल रहे हैं जब कि 2 वर्क स्टेशन भूंगा और तलवाड़ा को अंतिम टच दिया जा रहा है और जल्द ही यहां पटवारी बैठेंगे जिस से लोगों को सेवाएं मिलनी शुरु हो जाएंगी। वर्क स्टेशनों के अलावा सब तहसील टांडा और हाजीपुर की इमारतों को भी लगभग पूरी होने वाली हैं।
टांडा में 32 लाख, माहिलपुर में 28.18 लाख और गढ़शंकर में 53.37 लाख की लागत वाले वैटरनरी अस्पताल तैयार हैं और जल्द ही यह सेवाएं प्रदान करनी शुरु कर देंगे। जिले में 4 ब्लाक स्तर और 8 गांव स्तर के वैटरनरी अस्पताल पहले ही सेवाएं मुहैय्या करवा रहे हैं। डिप्टी कमिश्नर ने जिला प्रशासन की ओर से सभी को नए साल की बधाई दी।
गांव फलाही में 10 एकड़ पर बन रहा कैटल पाउंड
डीसीने बताया कि आवारा पशुओं के सांभ संभाल के लिए जिले में 55.56 लाख रुपए से आधुनिक कैटल पौंड भी बनाया जा रहा है, जो नए साल का बड़ा तोहफा कहा जा सकता है। गांव फलाही में 10 एकड़ जमीन पर इस कैटल पौंड का निर्माण किया जा रहा है और यह नए साल के पहले दो महीनों में ही तैयार हो जाएगा। चार दीवारी, गेट और ट्यूबवैल लगाने का काम पूरा हो चुका है जब कि एक स्टोर और पशुओं के लिए शैड का निर्माण चल रहा है।
गांव फ्लाही में बनने वाला कैटल पाऊंड जो 2016 में बन कर कंलीट हो जाएगा।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva